《观楚上人陈处士夜棋》
宋代·赵湘

对局清宵解客醺，坐窥玄妙杳难群。
势侵孤烛和秋冷，声隔高梧带雨分。
关外散飞星出汉，水边斜起雁穿云。
无人得见争先意，时被西林宿鸟闻。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。